Doložka finančných, ekonomických, environmentálnych vplyvov a vplyvov
na zamestnanosť a podnikateľské prostredie

I.	Odhad dopadov na verejné financie

V doložke sú posudzované dopady týkajúce sa nemocenského poistenia, dôchodkového poistenia, úrazového poistenia, garančného poistenia a poistenia v nezamestnanosti, pričom uvedené a kvantifikované sú iba tie zmeny v právnom rámci systému sociálneho poistenia, ktoré majú, resp. mohli by mať, priamy finančný dopad. 

I.I. Odhad dopadov na štátny rozpočet

Návrh zákona podmieňuje uznávanie doby riadnej starostlivosti o dieťa ako obdobia dôchodkového poistenia pre účely nároku na dôchodok prihlásením poistenca štátu do registra Sociálnej poisťovne. Súčasne sa z okruhu osôb, starajúcich sa o dieťa do 6 alebo 7 rokov veku, za ktoré platí poistné štát, vylučujú osoby, ktoré sú už dôchodkovo poistené a osoby, ktoré poberajú starobný dôchodok, predčasný starobný dôchodok, invalidný dôchodok a dôchodok z výsluhového zabezpečenia. Sociálna poisťovňa vychádza z predpokladu, že podmienka prihlásenia sa poistenca do jej registra nezmení okruh poistencov štátu. Podľa odhadu Sociálnej poisťovne počet poistencov štátu poberajúcich daný druh dôchodku nepresiahne cca 4 000 osôb, takže výdavky štátneho rozpočtu, t.j. výdavky príslušnej kapitoly MPSVR SR, budú znížené maximálne o finančné prostriedky uvedené v nasledovnej tabuľke (v mil. Sk).

rok	2006	2007	2008	2009	
úspora	125	130	135	140	

I.II. Odhad dopadov na rozpočet Sociálnej poisťovne

(1)  Nemocenské poistenie

1.1 - zrušenie ochrannej lehoty

Relevantné štatistické dáta k dispozícii nie sú. Predpokladaná úspora finančných prostriedkov na výdavkoch nemocenského poistenia je uvedená v nasledovnej tabuľke 1.1 (v mil. Sk).
                                                                               
                                                                                     Tabuľka 1.1
rok	2006	2007	2008	2009	
úspora	10	10	10	10	
1.2 - určenie rozhodujúceho obdobia na zistenie denného vymeriavacieho základu vo väzbe na inštitút prerušenia nemocenského poistenia

Relevantné štatistické dáta k dispozícii nie sú. Predpokladaná úspora finančných prostriedkov na výdavkoch nemocenského poistenia je uvedená v nasledovnej tabuľke 1.2 (v mil. Sk).

                                                                                     Tabuľka 1.2
rok	2006	2007	2008	2009	
úspora	10	10	10	10	

1.3 - poskytovanie dávky nemocenské Sociálnou poisťovňou od 15 – eho dňa dočasnej pracovnej neschopnosti vo výške 50 % z denného vymeriavacieho základu (bez SZČO a dobrovoľne nemocensky poistených osôb)

Sociálna poisťovňa ušetrí finančné prostriedky určené na výplatu  dávok od        11–eho do 14-eho dňa vo výške 55% z denného vymeriavacieho základu a od       15–eho dňa ďalšie finančné prostriedky z dôvodu prechodu z 55 % na 50 % denného vymeriavacieho základu. Predpokladaná úspora finančných prostriedkov na výdavkoch nemocenského poistenia je uvedená v nasledovnej tabuľke 1.3 (v mil. Sk).  

                                                                                     Tabuľka 1.3
rok	2006	2007	2008	2009	
úspora	910	965	1020	  1070	

1.4 - poskytovanie dávky nemocenské Sociálnou poisťovňou SZČO a dobrovoľne nemocensky poisteným osobám od 15-teho dňa dočasnej pracovnej neschopnosti  vo výške 50 % denného vymeriavacieho základu 

Predpokladaná úspora finančných prostriedkov na výdavkoch nemocenského poistenia je uvedená v nasledovnej tabuľke 1.4 (v mil. Sk).
                                                                                     
                                                                                     Tabuľka 1.4
rok	2006	2007	2008	2009	
úspora	100	105	115	120	

1.5 - poskytovanie dávky ošetrovné Sociálnou poisťovňou vo výške 50 % denného vymeriavacieho základu poistenca

       Očakávaná úspora predstavuje cca 9 % z predpokladaných výdavkov na túto dávku. Predpokladaná úspora finančných prostriedkov na výdavkoch nemocenského poistenia je uvedená v nasledovnej tabuľke 1.5 (v mil. Sk).

                                                                                    Tabuľka 1.5
rok	2006	2007	2008	2009	
úspora	10	10	15	15	

1.6 - zníženie sadzby poistného na nemocenské poistenie SZČO  z 4,4 % na 2,4 %

          Očakávané zníženie príjmov Sociálnej poisťovne je uvedené v nasledovnej tabuľke 1.6 (v mil. Sk).

                                                                                    Tabuľka 1.6
rok	2006	2007	2008	2009	
znížené príjmy	330	350	370	390	

1.7 - zníženie sadzby poistného na nemocenské poistenie dobrovoľne nemocensky poisteným osobám z 4,4 % na 2,4 %

Očakávané zníženie príjmov Sociálnej poisťovne je uvedené v nasledovnej tabuľke 1.7 (v mil. Sk).

                                                                                    Tabuľka 1.7
rok	2006	2007	2008	2009	
znížené príjmy	85	90	95	100	

1.8 - zníženie sadzby na nemocenské poistenie zamestnávateľom z 1,4 % na 1,0 %

Očakávané zníženie príjmov Sociálnej poisťovne je uvedené v nasledovnej tabuľke 1.8 (v mil. Sk).

                                                                                    Tabuľka 1.8
rok	2006	2007	2008	2009	
znížené príjmy	1240	1320	1395	1475	

Celková suma ušetrených finančných prostriedkov Sociálnou poisťovňou na výdavkoch na dávky nemocenského poistenia (vplyv na vyrovnávaciu dávku je úplne zanedbateľný) je uvedená v nasledovnej tabuľke 1a (v mil. Sk).

                                                                                            Tabuľka 1a
rok	2006	2007	2008	2009	
celková úspora	1040	1100	1170	1225	

        Očakávané zníženie príjmov Sociálnej poisťovne je uvedené v nasledovnej tabuľke 1.b (v mil. Sk).

                                                                                     Tabuľka 1b
rok	2006	2007	2008	2009	
znížené príjmy	1655	1760	1860	1965	

      Celkové zhoršenie bilancie Sociálnej poisťovne je uvedené v nasledovnej tabuľke 1 (v mil. Sk).

                                                                                       Tabuľka 1
rok	2006	2007	2008	2009	
zhoršene bilancie	615	660	690	740	

(2)  Dôchodkové poistenie

2.1 – spomalenie uplatňovania princípu zásluhovosti – zmena v redukcii POMB

Podľa súčasnej právnej úpravy sa priemerný osobný mzdový bod (POMB) presahujúci 1,25 redukuje formulou 1,25 + (POMB – 1,25)*K, kde K = 0,6 pre rok 2005, K = 0,8 pre rok 2006 a K = 1 pre rok 2007 a roky nasledujúce. V predmetnom návrhu K = 0,65 pre rok 2006, K = 0,70 pre rok 2007, K = 0,75 pre rok 2008, K = 0,80 pre rok 2009, K = 0,85 pre rok 2010, K = 0,90 pre rok 2011, K = 0,95 pre rok 2012 a K = 1 pre rok 2013 a roky nasledujúce. Úspora výdavkov na výplatu dôchodkových dávok z toho vyplývajúca je uvedená v nasledovnej tabuľke 2.1 (v mil. Sk).
 
.                                                                                     Tabuľka 2.1
rok	2006	2007	2008	2009	
úspora	30	130	250	  350	

2.2 – predĺženie obdobia zvýhodnenia nízkopríjmových poistencov – zmena v spôsobe úpravy POMB

Podľa súčasnej právnej úpravy sa priemerný osobný mzdový bod (POMB) nedosahujúci 1 upravuje formulou POMB + (1 - POMB)*K, kde K = 0,4 pre rok 2005, K = 0,2 pre rok 2006 a K = 0 pre rok 2007 a roky nasledujúce. V predmetnom návrhu K = 0,35 pre rok 2006, K = 0,30 pre rok 2007, K = 0,25 pre rok 2008, K = 0,20 pre rok 2009, K = 0,15 pre rok 2010, K = 0,10 pre rok 2011, K = 0,05 pre rok 2012 a K = 0 pre rok 2013 a roky nasledujúce. Zvýšenie výdavkov na výplatu dôchodkových dávok z toho vyplývajúce je uvedené v nasledovnej tabuľke 2.2 (v mil. Sk).
 
                                                                                     Tabuľka 2.2
rok	2006	2007	2008	2009	
zvýšené výdavky	95	395	755	1055	

2.3 – zjednotenie spôsobu zvyšovania dôchodkovej dávky za obdobie dôchodkového poistenia získaného po vzniku nároku na dôchodok od 1.1.2006

Predpokladá sa, že pre časť pracujúcich poberateľov starobného dôchodku, ktorým bol dôchodok priznaný do 31.12.2003, bude nový spôsob zhodnocovania výkonu zárobkovej činnosti výhodnejší, pre niektorých nevýhodnejší, takže dopad zmeny bude finančne neutrálny.

2.4 – posudzovanie invalidity – Príloha č.4

     Očakávané zvýšenie výdavkov Sociálnej poisťovne je uvedené v nasledovnej tabuľke 2.4 (v mil. Sk).

                                                                                    Tabuľka 2.4
rok	2006	2007	2008	2009	
zvýšené výdavky	335	370	410	450	

2.5 – zmena spôsobu zvyšovania dôchodkov: diferencované zvyšovanie dôchodkových dávok v závislosti od výšky dôchodku

    Očakávané zníženie výdavkov Sociálnej poisťovne je uvedené v nasledovnej tabuľke 2.5 (v mil. Sk).

Tabuľka 2.5
rok	2006	2007	2008	2009	
znížené výdavky	-15	75	130	185	

Do kvantifikácie je premietnuté aj špeciálne zvyšovanie dôchodkov k 1.7.2005.

2.6 – zmena spôsobu zvyšovania dôchodkov: zvyšovanie dôchodkových dávok od ich splatnosti (nie od 1.7. daného roka)

     Očakávané zníženie výdavkov Sociálnej poisťovne je uvedené v nasledovnej tabuľke 2.6 (v mil. Sk).

                                                                                    Tabuľka 2.6
rok	2006	2007	2008	2009	
znížené výdavky	240	240	240	240	

2.7 – zmena podmienok pre výplatu vdovského a vdoveckého dôchodku

     Očakávané zníženie výdavkov Sociálnej poisťovne je uvedené v nasledovnej tabuľke 2.7 (v mil. Sk).

                                                                                    Tabuľka 2.7
rok	2006	2007	2008	2009	
znížené výdavky	10	25	35	50	

        Celková bilancia Sociálnej poisťovne na výdavkoch na dôchodkové dávky je uvedená v nasledovnej tabuľke 2a (v mil. Sk).

                                                                                            Tabuľka 2a
rok	2006	2007	2008	2009	
zvýšené výdavky	165	295	510	680	

           Zmena týkajúca sa poistencov štátu, ktorej dopad je uvedený v časti I.I., zníži príjmy Sociálnej poisťovne o finančné prostriedky uvedené v nasledovnej tabuľke 2b. (v mil. Sk).

                                                                                            Tabuľka 2b
rok	2006	2007	2008	2009	
zhoršenie bilancie	125	130	135	140	

            Celkové zhoršenie bilancie Sociálnej poisťovne na príjmoch a výdavkoch je uvedené v nasledovnej tabuľke 2 (v mil. Sk).

                                                                                              Tabuľka 2
rok	2006	2007	2008	2009	
zhoršenie bilancie	290	425	645	820	

(3)	 Úrazové poistenie

3.1 – zvýšenie sumy úrazového príplatku poskytovanej od štvrtého dňa dočasnej pracovnej neschopnosti z 25% na 30% 
      
Zvýšenie výdavkov je uvedené v tabuľke 3 (v mil. Sk).

                                                                                        Tabuľka 3
rok	2006	2007	2008	2009	
zvýšené výdavky	10	10	10	10	

3.2 – zvyšovanie jednorazového odškodnenia a náhrady nákladov spojených s liečením a s pohrebom indexom rastu spotrebiteľských cien (namiesto tzv. švajčiarskym indexom)
                              
Zníženie výdavkov je úplne zanedbateľné, nepresiahne rádovo ani 1 mil. Sk.

3.3 – výplata úrazovej renty priznanej pred 1.1.2004 aj po 65 rokoch veku a obnovenie nároku na úrazovú rentu, na ktorú nárok po 31.12.2003 zanikol

Ide o prípady náhrady za stratu na zárobku priznané do 31.12.2003 a prekvalifikované na úrazovú rentu od 1.1.2004. Zvýšenie výdavkov  je zanedbateľné, nepresiahne rádovo ani 5 mil. Sk.

3.4 – zánik nároku na úrazovú rentu priznanú podľa zákona o sociálnom poistení dovŕšením dôchodkového veku alebo priznaním predčasného starobného dôchodku
           
Zníženie výdavkov je zanedbateľné, nepresiahne rádovo ani 5 mil. Sk.

(4)	 Garančné poistenie

Návrh zákona zakladá povinnosť platiť poistné na garančné poistenie zamestnávateľom aj za fyzické osoby, ktoré vykonávajú prácu na základe dohôd o prácach vykonávaných mimo pracovného pomeru. Zvýšené príjmy z poistného sú uvedené v nasledovnej tabuľke 4 (v mil. Sk).

                                                                                              Tabuľka 4 
rok	2006	2007	2008	2009	
zvýšenie príjmov	25	25	25	25	

Z dôvodu povinnosti platenia poistného pre dotknuté fyzické osoby vzniká týmto osobám aj nárok na výplatu dávky. Predpokladá sa, že zvýšenie výdavkov bude zanedbateľné.

(5)	 Poistenie v nezamestnanosti

Predmetný návrh bude znamenať zvýšenie výdavkov, ktoré je uvedené v nasledovnej tabuľke 5 (v mil. Sk)

                                                                                  Tabuľka 5 
rok	2006	2007	2008	2009	
zvýšenie výdavkov	45	125	130	140	

        SUMÁRNA BILANCIA ZA VŠETKY SUBSYSTÉMY SOCIÁLNEHO POISTENIA (v mil. Sk)

rok	2006	2007	2008	2009	
zhoršenie bilancie	935	1195	1450	1685	

SUMÁRNA BILANCIA je súčtom tabuliek 1,2,3,4 a 5. 

Do SUMÁRNEJ BILANCIE je však nutné zahrnúť aj kvantifikáciu súvisiacu s určením rozhodujúceho obdobia na zistenie POMB od roku 1984  s účinnosťou od 1.7.2005. 
Ide o úsporu nasledovných finančných čiastok (v mil. Sk):

rok	2006	2007	2008	2009	
úspora	180	360	540	  720	

S prihliadnutím na túto úsporu SUMÁRNA BILANCIA Sociálnej poisťovne je (v mil. Sk)

rok	2006	2007	2008	2009	
zhoršenie bilancie	755	835	910	 965	

Navrhované zmeny v zákone o sociálnom poistení síce zhoršujú predpokladané hospodárenie Sociálnej poisťovne v rokoch 2006, 2007, 2008 a 2009 o vyššie uvedené čiastky, ale zásadne nemenia nič na skutočnosti, že vnútorné zdroje Sociálnej poisťovne a špeciálny účet, na ktorom sú viazané finančné prostriedky získané z privatizácie SPP, sa vyčerpajú začiatkom roka 2009. Rok 2009 a roky nasledujúce boli a zostávajú z hľadiska vyriešenia finančného stavu Sociálnej poisťovne problematickými. MPSVR SR bude problematiku dlhodobej finančnej udržateľnosti finančného stavu Sociálnej poisťovne riešiť v nadväznosti na aktuálny vývoj v druhom pilieri a na proces zostavovania rozpočtu Sociálnej poisťovne na rok 2006 s výhľadom na roky nasledujúce.

 
                                                                                  
      SUMÁRNA BILANCIA VEREJNÝCH FINANCIÍ (v mil. Sk)

      V sumárnej bilancii verejných financií sa prihliada na zhoršenie bilancie Sociálnej poisťovne za všetky subsystémy sociálneho poistenia, na úbytok platieb štátu z dôvodov zmien v okruhu jeho poistencov a na pozitívny vplyv zmien v nemocenskom poistení na zvýšenie daňových príjmov.

rok	2006	2007	2008	2009	
zhoršenie bilancie Sociálnej poisťovne	755	835	910	
 965
	
úbytok platieb štátu	125	130	135	140	
pozitívny vplyv na daň z príjmu	230	240	255	275	
spolu: negatívny dopad	400	465	520	550	

II.	Odhad dopadov na obyvateľstvo, hospodárenie podnikateľskej sféry a iných právnických osôb

II.I. Odhad dopadov na obyvateľstvo

Navrhované zmeny zákona o sociálnom poistení budú znamenať pokles výšky poskytovaných dávok v nemocenskom poistení, na výšku dávok v dôchodkovom poistení budú mať približne neutrálny dopad. Pozitívny dopad budú mať na poskytovanie dávok v invalidnom poistení, v úrazovom poistení, v poistení v nezamestnanosti a v garančnom poistení. Miera náhrady príjmu pri dočasnej pracovnej neschopnosti poklesne.

II.II. Odhad dopadov na podnikateľskú sféru

Kvantifikovaná je zmena výšky náhrady príjmu pri dočasnej pracovnej neschopnosti zamestnanca a jej poskytovania zamestnávateľom a tiež zníženie jeho odvodov na nemocenské poistenie.      

Zamestnávateľ bude mať znížené výdavky z toho dôvodu, že od 4 – ho do 10 – dňa nebude uhrádzať náhradu príjmu z 55% denného vymeriavacieho základu, ale len z 50%, a zvýšené náklady z toho dôvodu, že 11 – ty až 14 – ty deň bude hradiť dávku vo výške 50% z denného vymeriavacieho základu (ktorú predtým neplatil). Spolu to bude znamenať nasledovné zvýšenie jeho výdavkov (v mil. Sk).

rok	2006	2007	2008	2009	
zvýšenie výdavkov	370	390	410	430	

Zamestnávateľ bude mať znížené odvody do Sociálnej poisťovne z dôvodu zníženej sadzby poistného na nemocenské poistenie z 1,4% na 1,0% o nasledovné čiastky (v mil. Sk).

rok	2006	2007	2008	2009	
zníženie odvodov	1240	1320	1395	1475	

Sumárny dopad zvýšenia výdavkov a zníženia odvodov na zamestnávateľov je uvedený v nasledovnej tabuľke.

rok	2006	2007	2008	2009	
 pozitívny dopad	870	930	985	1045	

       Zvýšené daňové zaťaženie zamestnávateľa predstavuje nasledovné čiastky (v mil. Sk).

rok	2006	2007	2008	2009	
  zvýšené dane	165	175	185	200	

        Celková bilancia navrhovaných zmien na zamestnávateľa je uvedená v nasledovnej tabuľke (v mil. Sk).

rok	2006	2007	2008	2009	
 pozitívny dopad	705	755	800	845	

V dôsledku zníženia odvodovej sadzby na nemocenské poistenie SZČO dôjde k zvýšeniu základu dane z príjmov, takže ich celková bilancia bude (v mil. Sk):

rok	2006	2007	2008	2009	
 zníženie poistného	330	350	370	390	
zvýšenie dane z príjmu	65	65	70	75	
spolu: pozitívny dopad	265	285	300	315	

III.	Odhad dopadov na životné prostredie

Navrhované opatrenie nemá vplyv na  životné prostredie.

IV.	Odhad dopadov na zamestnanosť

Navrhované opatrenie nemá vplyv na  zamestnanosť v Slovenskej republike.

Návrh uvedený v článku III a v článku IV nemá vplyv na verejné financie v bežnom roku a ani v troch nasledujúcich rozpočtových rokoch. Realizácia navrhovaných zmien v článku III a v článku IV nemá vplyv na životnú úroveň obyvateľstva a na podnikateľskú sféru v Slovenskej republike; nemá negatívny dopad na životné prostredie na miestnej, regionálnej aj celoslovenskej úrovni; nemá vplyv na zamestnanosť v Slovenskej republike a nemá vplyv na podnikateľské prostredie v Slovenskej republike.